ร้านนี้มาหลายครั้ง วันนี้กลับมารีวิวอีกรอบ ร้านยังเหมือนเดิมไม่ได้เปลี่ยนแปลง นั่งชิลล์ๆฟังเพลง มีไวไฟฟรี เท่านี้ก็นั่งได้อีกนานครับ

อาหารราคาค่อนข้างแรง รสชาติอร่อยเป็นบางอย่าง แต่โดยรวมแล้วดีครับ

- ข้าวราดผัดพริกเผาไก่กรอบ+ไข่เจียว จานนี้เป็นไก่ทอดกรอบ เหมือนชุบแป้งด้วย แล้วผัดกับพริกเผาเข้มข้น ไม่เผ็ด อร่อยกำลังดี ไข่เจียวทอดมาอร่อย คล้ายๆไข่คน อร่อยดีครับ จำราคาไม่ได้ แต่ตัวข้าวเองประมาณ 60-70 บาท จานนี้ให้ A

- ข้าวอบสับปะรด ราคาประมาณ 85 บาท บวกลบนะครับ เหมือนเป็นข้าวผัดกับผงกะหรี่ จำไม่ได้ว่ามีเนื้อสัตว์รึเปล่า และก็มีสับปะรด ไม่มีอย่างอื่นเจือปนเลยจ้า ข้าวค่อยข้างแฉะ จานนี้ยังไม่ค่อยโอคับ ให้ B

- เครปพิซซ่า (จำชื่อไม่ได้นะครับ) เป็นเครปเหมือนพิซซ่า ข้างในมีแฮมเห็ด ตัวแป้งเครปบางเหนียมนุ่มอร่อยครับ แต่ทานไม่อิ่ม จานนี้ให้ B+

- ขนมปังปิ้งเนยฟู (15.-) ขนมปังปิ้งชาไทย (20.-) ขนมปังไม่กรอบครับ นุ่มๆ ผมไม่ค่อยชอบเท่าไร ตัวเนยฟูอร่อยมากกกก แต่ตัวชาไทยเฉยๆครับ จานนี้ให้ B

รสชาติ B+
ราคา B
บรรยากาศ B+
บริการ B
สะอาด B